ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660003888

ขอความช่วยเหลือให้เร่งดำเนินการจ่ายเงินชดเชยผู้ประสบปัญหาอุทกภัย ให้แก่ผู้ร้อง เนื่องจากผู้ร้องแจ้งว่า ผู้ร้องและประชาชนในพื้นที่เลียบคลองลำหิน หมู่ที่ 12 ประสบปัญหาอุทกภัยตั้งแต่เดือนกันยายนจนถึงเดือนตุลาคม 2565 รวมระยะเวลา 2 เดือน ทำให้ต้นไม้ล้มตายและบ้านชำรุด ส่งผลให้ผู้ร้องและประชาชนได้รับความเดือดร้อนจำนวนประมาณ 50 หลังคาเรือน เบื้องต้นผู้ร้องและประชาชนได้ทำการยื่นคำร้องขอรับเงินชดเชยไปที่สำนักงานเขตมีนบุรีเมื่อเดือนกันยายน 2565 จากนั้นผู้ร้องได้สอบถามกับเจ้าหน้าที่จำนวน 3 ครั้งแล้ว ล่าสุดวันที่ 30 มกราคม 2566 ผู้ร้องสอบถามไปยังสำนักงานเขตมีนบุรี ได้รับคำตอบจากเจ้าหน้าที่ว่า "ได้รับเงินมาแล้ว แต่กระบวนการยังไม่เสร็จสิ้น เพราะมีกระบวนการหลายขั้นตอน ไม่ทราบว่าจะจ่ายเงินได้เมื่อไหร่" ซึ่งในกรณีของผู้ร้องจะได้รับเงินชดเชย 2 รายการ รายการที่ 1 โครงสร้างบ้านทรุด จำนวน 30,000 บาท (สามหมื่นบาทถ้วน) และผนังบ้านแตกร้าว จำนวน 30,000 บาท (สามหมื่นบาทถ้วน) รวมเป็นเงิน 60,000 บาท (หกหมื่นบาทถ้วน) และรายการที่ 2 จะได้รับเงินจำนวน 7,000 บาท (เจ็ดพันบาทถ้วน) (แต่ผู้ร้องไม่ทราบว่าในรายการที่ 2 เป็นค่าชดเชยของอะไร) จนถึงปัจจุบัน (วันที่ 30 มกราคม 2566) ผู้ร้องและประชาชนในพื้นที่เลียบคลองลำหิน หมู่ที่ 12 ยังไม่ได้รับเงินชดเชยดังกล่าว ทำให้ได้รับความเดือดร้อน ประกอบกับผู้ร้องแจ้งว่าใกล้จะถึงฤดูฝนแล้ว หากได้รับเงินชดเชยก็จะรีบนำเงินไปซ่อมแซมบ้าน เพื่อป้องกันน้ำฝนสาดเข้ามาภายในบ้าน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata